Diari Oficial de la Generalitat Valenciana


Sumari del DOGV 4710, del 11-03-2004 (2004/2381)

ORDE d'1 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per Orde de 13 de maig de 2002, i es modifica el termini general de sol·licitud de pagament de les anualitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2381


Data del document
:   01-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Alcoi
    * Ibi
    * suport econòmic
    * ajuda a l'agricultura
    * explotació agrària
    * residu agrícola
    * lluita contra incendis
    * eliminació de residus
    * protecció del bosc

ORDE d'1 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, convocada per Orde de 13 de maig de 2002, i es modifica el termini general de sol·licitud de pagament de les anualitats. [2004/X2381]
  
L'Orde de 13 de maig de 2002 de la Conselleria de Medi Ambient va establir un règim de primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi.
  
L'article 15 de l'esmentada ordre determina que la dotació anual per a establir un règim de primes dependrà de l'assignació que, per a aquest règim de primes, s'establisca en les corresponents lleis de pressupostos.
  
Vist que l'article 47.11 del text refós de la Llei d'hisenda pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
Les primes per a l'eliminació de restes agrícoles i vegetació no desitjable sense emprar el foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, regulades per l'Ordre de 13 de maig de 2002, de la Conselleria de Medi Ambient, s'han de finançar a càrrec del capítol IV de la secció 14, servei 02, programa 442.40, línia T4807000, dels pressupostos de la Generalitat Valenciana, amb un import global màxim de 32.360,00 euros, per a l'any 2004.
  
Article 2
  
Es modifica el termini de sol·licituds de pagament establert en l'apartat 2 de l'article 5, el qual queda redactat de la forma següent:
  
?2. Per a cada any de compromís, els titulars estan obligats a sol·licitar el pagament de l'anualitat corresponent, requisit imprescindible per al cobrament de les primes. La sol·licitud de pagament, que s'haurà d'adreçar a la direcció territorial de la Conselleria de Territori i Habitatge que corresponga, es presentarà segons el model d'instància que s'adjunta a l'annex 2 d'aquesta ordre. El termini de sol·licitud de pagament serà del 16 d'octubre al 15 de novembre de l'any per al qual se sol·licita la prima. Les sol·licituds de pagament presentades amb posterioritat es consideraran com a no presentades, i es procedirà a l'anul·lació de l'expedient?.
  
DISPOSICIÓ FINAL
  
Esta orde entrarà vigirà l'endemà de la publicació en el Diari Oficial de la Generalitat Valenciana.
  
València, 1 de març de 2004
  
El conseller de Territori i Habitatge,
  
RAFAEL BLASCO CASTANY